
PËR MIRATIMIN E KONTRATËS SË  KONCESIONIT, TË FORMËS “BOT”, TË LIDHUR NDËRMJET MINISTRISË SË EKONOMISË, TREGTISË DHE ENERGJETIKËS DHE SHOQËRISË “LNK” SHPK, PËR NDËRTIMIN E HIDROCENTRALIT “SLLABINJË”

Në mbështetje të nenit 100 të Kushtetutës dhe të neneve 21, pika 4, e 27, të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Miratimin e kontratës së koncesionit, të formës “BOT” (ndërtim, operim dhe transferim), të lidhur ndërmjet Ministrisë së Ekonomisë, Tregtisë dhe Energjetikës, si autoriteti kontraktues, dhe shoqërisë “LNK” sh.p.k., për ndërtimin e hidrocentralit “Sllabinjë”, sipas tekstit dhe anekseve, që i bashkëlidhen këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Sali Berisha
REPUBLIKA E SHQIPËRISË
ZYRA E NOTERISË TIRANË
NR.2326 rep.
NR.669/3 kol.


KONTRATË  KONCESIONI

E FORMËS “BOT” (NDËRTIM, OPERIM, TRANSFERIM) 
PËR NDËRTIMIN E  HIDROCENTRALIT “SLLABINJË”

Në Tiranë, në datën 11.4.2008 (dy mijë e tetë), para meje notere Drita Pepi, e regjistruar në dhomën e noterisë Tiranë, me adresë: rruga Gj.Fishta u paraqiten palët kontraktuese si më poshtë:
Ministria e Ekonomisë, Tregtisë dhe Energjetikës përcaktuar si “Autoritet Kontraktues” me vendimin e Këshillit të Ministrave nr.307, datë 25.5.2007 “Për përcaktimin e autoritetit kontraktues për ndërtimin me koncesion të hidrocentralit “Sllabinjë”, dhe miratimin e bonusit, në procedurën përzgjedhëse konkurruese, që i jepet shoqërisë”, që më poshtë do të quhet i tillë, përfaqësuar nga  z.Kristo Rodi, i biri i Stefanit, i datëlindjes 11.6.1957, madhor dhe me zotësi të plotë juridike për të vepruar, për identitetin e të cilit u sigurova nga  letërnjoftimi  NF nr.489018
dhe
Shoqëria “LNK” sh.p.k., regjistruar si person juridik me vendimin nr.24244, datë 31.7.2000, të Gjykatës së Rrethit Tiranë, që më poshtë do të quhet “Koncesionari”, përfaqësuar nga administratori z.Naimir Kurti, i biri i Luanit, i datëlindjes 6.3.1976, banues në Tiranë, rruga “Vëllezër Manastirliu”, nr.60/3, për identitetin e të cilit u sigurova nga pasaporta S 0001441, madhor dhe me zotësi të plotë juridike për të vepruar.
Hyrje
Duke pasur parasysh që Qeveria e Shqipërisë: 
a) i ka dhënë një rol prioritar prodhimit, transmetimit dhe shpërndarjes së energjisë  elektrike nëpërmjet ndërtimit të hidrocentraleve të rinj ose rehabilitimit të hidrocentraleve ekzistuese me anë të procedurave të koncesionit për  përmirësimin e treguesve teknikë dhe ekonomikë të rrjetit elektrik kombëtar;
b) konsideron ndërtimin e hidrocentraleve si një element të rëndësishëm të politikës së zhvillimit të sektorit të energjisë;
c) vlerëson formën “BOT” të koncesionit, si një formë koncesioni që bën të mundur stimulimin e investitorëve privatë për ndërtimin e hidrocentraleve të rinj me anën e kapitalit privat;
d) është e angazhuar për krijimin dhe zhvillimin e tregut të brendshëm të energjisë elektrike brenda vendit;
e) mirëpret investitorët vendas ose të huaj në ndërtimin e kapaciteteve të reja prodhuese të energjisë elektrike;
f) me anën e legjislacionit në fuqi rregullon dhënien me koncesion të hidrocentraleve dhe me vendimin e Këshillit të Ministrave nr.307, datë 25.5.2007 “Për përcaktimin e autoritetit kontraktues për ndërtimin me koncesion të hidrocentralit  “Sllabinjë”, dhe miratimin e bonusit, në procedurën përzgjedhëse konkurruese, që i jepet shoqërisë”, autorizohet Ministria e Ekonomisë, Tregtisë dhe Energjetikës për negocimin dhe nënshkrimin e kontratës së koncesionit.
Koncesionari:
1. është i interesuar të investojë në ndërtimin e hidrocentralit “Sllabinjë”, në komunën Proptisht, rrethi Pogradec, me qëllim prodhimin e energjisë elektrike dhe rritjen e sigurisë së furnizimit me energji elektrike të zonës;
2. shoqëria “LNK” sh.p.k., zotëron kapacitetet e nevojshme tekniko-financiare, për të realizuar projektin e miratuar sipas objektit të kësaj marrëveshjeje;
3. ka kryer studimin tekniko-ekonomik dhe mjedisor për ndërtimin dhe shfrytëzimin e hidrocentralit “Sllabinjë”, objekt i këtij koncesioni;

4. zotëron aftësitë drejtuese, financiare dhe teknike të kërkuara, si dhe aftësitë për të plotësuar këtë iniciativë në përputhje  me standardet ndërkombëtare.
Palët bien dakord për sa vijon:

Neni 1
Përkufizime

Termat e mëposhtëm, kudo që përdoren në këtë kontratë, kanë kuptimet që jepen në vijim:
1.1 Kontratë koncesioni: është një kontratë dhe anekset 1 dhe 2 bashkëlidhur.
1.2  Autoriteti Kontraktues: Ministria e Ekonomisë, Tregtisë dhe Energjetikës.
1.3 Koncesionari: shoqëria “LNK” sh.p.k., me seli në qytetin e Tiranës.
1.4 Hidrocentral: tërësia e objekteve që shërbejnë për prodhimin e energjisë elektrike, ku përfshihen vepra e marrjes, kanali i devijimit, baseni i presionit, tubacioni që dërgon ujin në turbina, ndërtesa e centralit së bashku me makineritë dhe pajisjet e instaluara në të, që në rastin konkret është hidrocentrali “Sllabinjë”, komuna Proptisht, rrethi Pogradec, me fuqi të instaluar 9 300 kW dhe prodhim të energjisë elektrike rreth 50 000 000 kWh, së bashku me të gjitha objektet që përmenden më sipër.
1.5 Kontratat e sipërmarrjes: të gjitha kontratat e nënshkruara nga Koncesionari me sipërmarrësit për kryerjen e punimeve.
1.6 Tarifa koncesionare: sasia e energjisë elektrike që i ofrohet  pa pagesë shtetit.
1.7 Projektide: dokumentacioni teknik dhe ekonomik për planifikimin, financimin, projektimin, ndërtimin, shfrytëzimin, mirëmbajtjen dhe transferimin e hidrocentralit.
1.8 Projekti i zbatimit: projekti i detajuar inxhinierik, i cili përmban parametrat, karakteristikat dhe specifikimet përfundimtare të hidrocentralit.

Neni 2
Objekti i koncesionit

Objekti i kësaj kontrate koncesioni është ndërtimi, shfrytëzimi dhe transferimi i hidrocentralit tek Autoriteti Kontraktues, konform termave të kësaj kontrate.

Neni 3
Afati i koncesionit

Autoriteti Kontraktues i jep Koncesionarit me koncesion të formës BOT, hidrocentralin “Sllabinjë”, për një periudhë 35-vjeçare.
Një vit para përfundimit të kësaj periudhe, palët, me vullnet të përbashkët, mund të zgjasin afatin e kësaj kontrate, kur vlerësohet se nga ana e Koncesionarit janë përmbushur me korrektësi të gjitha detyrimet dhe Autoriteti Kontraktues e konsideron me interes vazhdimësinë e kontratës.
Kjo periudhë do të fillojë nga hyrja në fuqi e kësaj kontrate.
 
Neni 4
Detyrimet e Autoritetit Kontraktues

Autoriteti Kontraktues merr përsipër detyrimet e mëposhtme:
4.1 Të asistojë Koncesionarin pranë çdo institucioni, organi a agjencie shtetërore, qendrore a vendore, kur është e nevojshme, për marrjen e licencave, autorizimeve dhe të lejeve që do t’i shërbejnë për ekzekutimin e punimeve dhe zbatimin e kësaj kontrate.
4.2 Të garantojë Koncesionarin se nuk do të lidhë asnjë marrëveshje tjetër që mund të dëmtojë a pengojë prurjet ditore, stinore ose vjetore në hidrocentral.
4.3 Të kontrollojë rregullisht ecurinë e kontratës, sipas kushteve të përcaktuara në të.
4.4 Të garantojë blerjen e energjisë elektrike nga shoqëria KESH sh.a. për 15 vitet e para të prodhimit të energjisë elektrike, me çmimin sipas formulës së përcaktuar në vendimin e Këshillit të Ministrave nr.27, datë 19.1.2007.  
4.5 Të miratojë projektin e zbatimit të hidrocentralit. Koha e nevojshme për miratimin e projektit të zbatimit nuk bën pjesë në grafikun e punimeve të parashikuar në aneksin 2, bashkëlidhur.

Neni 5
Detyrimet e Koncesionarit

5.1 Koncesionari është i detyruar të zbatojë projektin dhe objektin e kontratës në përputhje me kushtet dhe afatet e parashikuara në këtë kontratë.
5.2 Koncesionari është i detyruar:
a) të formojë brenda 30 (tridhjetë) ditëve nga nënshkrimi i kësaj kontrate shoqërinë koncesionare, që do të ketë si objekt të veprimtarisë së saj hartimin e projektit të zbatimit ndërtimin, shfrytëzimin dhe transferimin e hidrocentralit tek Autoriteti Kontraktues pas përfundimit të afatit të koncesionit; shoqëria koncesionare do t’i nënshtrohet të gjitha dispozitave ligjore, që rregullojnë veprimtarinë e shoqërive tregtare në Shqipëri, si dhe në rast transferimi të aksioneve apo pjesëve të kapitalit të saj te të tretet, duhet të marrë pëlqimin me shkrim të autoritetit kontraktues;
b) të zbatojë punimet dhe planin e investimit sipas aneksit nr.1 bashkëlidhur kësaj kontrate; 
c) të kryejë investimin sipas afateve të parashikuara në këtë kontratë dhe në cilësinë e kërkuar;
d) të fillojë punën brenda 30 ditëve nga data e miratimit të projektit të zbatimit;
e) të menaxhojë dhe administrojë hidrocentralin gjatë gjithë periudhës së koncesionit;
f) të përballojë shpenzimet që lidhen me dëmet që mund t’i shkaktohen palëve të treta për faj të vet;
g) të informojë Autoritetin Kontraktues për çdo rrethanë që mund të ndikojë në zbatimin e projektit të zbatimit;
h) të zbatojë legjislacionin shqiptar në fuqi gjatë ushtrimit të veprimtarisë së saj;
i) të marrë masa për të garantuar kushtet e sigurimit në punë për punëtorët dhe personat e tjerë, për të shmangur dëmet ndaj pronës publike dhe private, si dhe të respektojë legjislacionin në lidhje me parandalimin e dëmeve a fatkeqësive në punë;
j) të paguajë të gjitha shpenzimet për publikimet e bëra, si dhe ato noteriale;
k) të paraqesë pranë Autoritetit Kontraktues projektin e zbatimit sipas grafikut të punimeve, të parashikuara në aneksi 2, bashkëlidhur.  
Të zbatojë projektin e zbatimit për ndërtimin e HEC-it “Sllabinjë”.

Neni 6
Vlerësimi i investimeve

6.1 Vlera e investimeve që duhet të kryhet nga Koncesionari, sipas aneksit 1, është në vlerën totale prej 1 290 117 487 (një miliard e dyqind e nëntëdhjetë milionë e njëqind e shtatëmbëdhjetë mijë e katërqind e tetëdhjetë e shtatë) lekësh, nga të cilat 620 003 100 (gjashtëqind e njëzet milionë e tremijë e njëqind) lekë do të investohen në makineri e pajisje.
6.2 Vlera e mësipërme mund të pësojë ndryshime me marrëveshje ndërmjet palëve:
- pas të jetë paraqitur projekti i zbatimit;
- në çdo kohë gjatë zbatimit të projektit në ndërtimin e veprës, sipas efektivitetit të ofertave.
6.3 Vlera e ndryshuar e investimit mund të jetë më e madhe se 1 290 117 487 (një miliard e dyqind e nëntëdhjetë milionë e njëqind e shtatëmbëdhjetë mijë e katërqind e tetëdhjetë e shtatë) lekë, por jo më e vogël se 1 225 611 612 (një miliard e dyqind e njëzet e pesë milionë e gjashtëqind e njëmbëdhjetë mijë e gjashtëqind e dymbëdhjetë) lekë, që përfaqëson një ndryshim të investimit në vlerën 5% të investimit total të parashikuar.




Neni 7
Programi i punimeve

Koncesionari merr përsipër të zbatojë programin e mëposhtëm të punimeve:
7.1 Koncesionari merr përsipër të vërë në punë hidrocentralin brenda 18 (tetëmbëdhjetë) muajve nga marrja e lejes së ndërtimit, por jo më vonë se 24 (njëzet e katër) muaj nga miratimi i kësaj kontrate.
7.2 Ky afat mund të ndryshojë me marrëveshje midis palëve, nëse marrja e lejeve nga institucionet përkatëse vonohet përtej kohës së rregullt procedurale për marrjen e tyre. 

Neni 8
Zgjidhja e kontratës së koncesionit

8.1 Autoriteti Kontraktues ka të drejtë të kërkojë zgjidhjen e kësaj kontrate në mënyrë të njëanshme:
a) kur Koncesionari nuk fillon punën brenda 6 muajve nga data e miratimit të projektit të zbatimit;
b) në rast të mosrealizimit të fuqisë së vendosur mbi 10 % të asaj sipas projektzbatimit të propozuar nga Koncesionari;
c) kur Koncesionari transferon kuotat ose kapitalin pa marrë miratimin e Autoritetit Kontraktues.
8.2 Kur Autoriteti Kontraktues konstaton se gjatë afatit të koncesionit ka shkelje të detyrimeve, kushteve dhe afateve të parashikuara në këtë kontratë, Autoriteti njofton për këtë Koncesinarin, duke i kërkuar këtij të japë arsyet për shkeljet e konstatuara brenda një periudhe  prej 30 ditësh. Në rast se brenda këtij afati Koncesionari nuk përgjigjet, Autoriteti Kontraktues ka të drejtë të zgjidhë këtë kontratë.
8.3 Në rast se Autoriteti Kontraktues zgjidh kontratën në mënyrë të njëanshme (pika 8.1 e këtij neni), Autoriteti Kontraktues ka të drejtë të marrë vlerën e garancisë së kontratës. Autoriteti Kontraktues ka të drejtë të marrë përsipër përkohësisht administrimin e HEC-it, për sigurimin e një shërbimi efektiv dhe të pandërprerë dhe, në rastin e dështimit të Koncesionarit, të përmbushë detyrimet e tij kontraktuale dhe të dështimit të tij, për të rregulluar shkeljen e kontratës.
8.4 Secila palë, ka të drejtë ta zgjidhë kontratën kur:
a) përmbushja e detyrimeve bëhet e pamundur, për shkak të rrethanave që kanë qenë jashtë kontrollit të arsyeshëm të secilës palë;
b) ka shkelje serioze nga njëra palë, shkelja e cila nuk mund të korrigjohet brenda afatit kohor dhe sipas mënyrës së parashikuar në këtë kontratë.
8.5 Palët kanë të drejtë ta zgjidhin këtë kontratë me pëlqim të dyanshëm.

Neni 9
Kontratat

9.1 Me qëllim që të realizohet objekti i koncesionit, Koncesionari ka të drejtë të lidhë kontrata sipërmarrjeje. Në lidhjen dhe nënshkrimin e kontratave të sipërmarrjes me nënkontraktorët, Koncesionari është i detyruar të respektojë kushtet e kësaj kontrate.
9.2 Pavarësisht nga kontratat e sipërmarrjes, Koncesionari mbetet përgjegjës para Autoritetit Kontraktues për zbatimin e rregullt të këtyre kontratave të sipërmarrjeve. Me përjashtim të detyrimeve që ka sipas kësaj kontrate, Autoriteti Kontraktues nuk merr përsipër asnjë detyrim kundrejt sipërmarrësve, furnizuesve dhe të tretëve. Autoriteti Kontraktues ka të drejtën, por jo detyrimin, të ndërhyjë në çdo kontratë të Koncesionarit.
9.3 Koncesionari nuk ka të drejtë ta japë kontratën e koncesionit me nënkoncesion.



Neni 10
Garancitë

10.1 Koncesionari duhet të garantojë, për llogari të Autoritetit Kontraktues (sipas formularit të paraqitur në dokumentet e tenderit), para firmosjes së kontratës, një shumë të barabartë me 10% të vlerës totale të investimit prej 129 011 749 (njëqind e njëzet e nëntë milionë e njëmbëdhjetë mijë e shtatëqind e dyzet e nëntë) lekësh.
10.2 Koncesionarit i lejohet të çngurtësojë këtë vlerë vetëm pasi të ketë marrë konfirmimin nga Autoriteti Kontraktues brenda 30 ditëve nga realizimi i investimit dhe vënia në punë e të gjithë veprës.

Neni 11
Sigurimet

11.1 Koncesionari siguron hidrocentralin gjatë gjithë afatit të koncesionit dhe një kopje të policës së sigurimit e depoziton  çdo vit pranë Autoritetit Kontraktues.
11.2 Në rast se hidrocentrali shkatërrohet ose dëmtohet për shkaqe për të cilat ai është siguruar, zhdëmtimet financiare që vijnë nga siguracionet do të përdoren nga Koncesionari për të rindërtuar, riparuar dhe rikthyer hidrocentralin në gjendjen e mëparshme përpara shkatërrimit ose dëmtimit. 
11.3 Koncesionari duhet të sigurohet për përgjegjësinë për dëmet materiale dhe fizike që mund t’u shkaktohen palëve të treta, si rrjedhojë e punimeve të ndërtimit/montimit të hidrocentralit, si dhe gjatë shfrytëzimit të tij.
11.4 Sigurimi i objekteve do të kryhet për kufij përgjegjësie jo më të ulët se 200 000 (dyqind mijë) euro për çdo ngjarje, deri në 500 000 (pesëqind mijë) euro në vit. Pjesa e zbritshme nuk mund të jetë më e lartë se 1000 (një mijë) euro për çdo ngjarje dhe 2000  (dy mijë) euro në vit.
11.5 Autoriteti Kontraktues do të shënohet si i bashkësiguruar në të gjitha kontratat e sigurimit.

Neni 12
Kontrolli, raportimi, inspektimet dhe mbikëqyrja e përgjithshme

12.1 Autoriteti Kontraktues ka të drejtë të kontrollojë Koncesionarin gjatë gjithë afatit të koncesionit.
12.2 Autoriteti Kontraktues ka të drejtë që gjatë fazës së ndërtimit të hidrocentralit të inspektojë dhe kontrollojë punimet për të parë përmbushjen e kushteve dhe afateve të përcaktuara në këtë kontratë. 
12.3 Koncesionari raporton me shkrim çdo tre muaj tek Autoriteti Kontraktues për  realizimin e programit të punimeve (investimeve), në vlerë dhe në natyrë, dhe pas fillimit të shfrytëzimit, çdo gjashtë muaj për ecurinë e projektit sipas kushteve të kontratës koncesionare.
12.4 Autoriteti Kontraktues ka të drejtë të mbikëqyrë ecurinë e punimeve dhe cilësinë e kryerjes së tyre, nëse janë në përputhje me programin e punimeve dhe me dokumentacionin e projektit përfundimtar.
12.5 Në rast të shkeljeve të kontratës, konstatuar gjatë kontrollit të përgjithshëm, Koncesionari do të njoftohet me shkrim për masat që do të merren dhe detyrat që do t’i lihen, si dhe mënyrën dhe afatet e zbatimit te tyre. 

Neni 13
Tarifa koncesionare dhe vlera e riinvestimit

13.1 Tarifa koncesionare është 3.5 % e energjisë së prodhuar, të cilën Autoriteti Kontraktues ka të drejtë ta shesë këtë sasi energjie për llogari të tij. 

13.2 Vlera e riinvestimit është 70 % e vlerës së investimit për makineritë dhe pajisjet. Kjo vlerë do të investohet çdo 15 vjet dhe do të aktualizohet sipas indeksit të inflacionit.

Neni 14
Legjislacioni i zbatueshëm

Zbatimi dhe interpretimi i kësaj kontrate koncesioni do të bazohet në legjislacionin shqiptar në fuqi.

Neni 15
Forca madhore dhe të paparashikuara

15.1 Konsiderohen ngjarje të forcës madhore katastrofat e natyrës, përmbytjet, tërmetet, thatësira, lufta dhe ndërhyrja e palëve të treta që kanë fuqinë e ligjit dhe çdo ngjarje tjetër e njëjtë, që mund të ndikojë në përmbushjen e kësaj kontrate, si dhe të detyrimeve reciproke që parashikohen në këtë kontratë, që nuk varen nga vullneti i palëve ose që nuk kanë të bëjnë me vullnetin e tyre.
15.2 Në rast se verifikohen vonesa në realizimin e kësaj kontrate ose mospërmbushje të detyrimeve të palëve, si pasojë e ngjarjeve të forcës madhore, vonesat ose mospërmbushja nuk mund të shërbejnë si bazë për çdo palë për të kërkuar zhdëmtim nga pala tjetër. 
15.3 Kur një detyrim i kësaj kontrate nuk do të zbatohet ose përmbushet si rezultat i forcës madhore, pala e dëmtuar njofton me shkrim palën tjetër, brenda 30 ditëve, shtyrjen e afatit të punimeve ose braktisjen e tyre, si dhe/ose masat që do të merren për kapërcimin e pasojave.
15.4 Afati i ndërprerjes së punimeve dhe shtyrja në kohë e tyre do të përcaktohen nga palët në një procesverbal menjëherë pas ndodhjes së ngjarjes së forcës madhore.

Neni 16
Hyrja në fuqi e kontratës së koncesionit

Kontrata e Koncesionit do të hyjë në fuqi mbasi të jetë miratuar nga Këshilli i Ministrave të Republikës së Shqipërisë, në përputhje me ligjin nr.9663, datë 18.12.2006  “Për koncesionet”. 

Neni 17
Zgjidhja e mosmarrëveshjeve

17.1 Çdo kundërshti, mosmarrëveshje apo ankesë midis palëve kontraktuese që lind ose ka lidhje me zbatimin dhe interpretimin e kësaj kontrate koncesioni, do të zgjidhet me mirëkuptim midis tyre duke u bazuar në vullnetin e mirë.
17.2 Kur me gjithë përpjekjet e palëve nuk arrihet një konsensus i përbashkët, kompetente për zgjidhjen e çdo mosmarrëveshjeje që lidhet me këtë kontratë koncesioni, do të jetë gjykata e arbitrazhit që do të krijohet dhe funksionojë sipas parashikimeve të neneve 400 e vijues të Kodit të Procedurës Civile të Republikës së Shqipërisë.
17.3 Fillimi apo vazhdimi i negociatave për zgjidhje me dialog, apo i procedurave gjyqësore/të arbitrazhit nuk do të pezullojë zbatimin e projektit sipas objektit të kontratës dhe nuk do të çlirojë palët nga detyrimet e marra përsipër me anë të kësaj kontrate.

Neni 18
Sanksionet

Mosrespektimi i afateve dhe kushteve të kësaj kontrate, në përfundim të periudhës 18- mujore (tetëmbëdhjetë mujore) penalizon Koncesionarin si më poshtë:
a) për shkelje të afatit të ndërtimit, 0,05 % në ditë të vlerës së investimeve të munguara;
b) për moskryerje të investimeve në vlerën e marrë përsipër në konkurrim, Koncesionari penalizohet me 10 %  te vlerës së investimeve të parealizuara;
c) për çdo ditë vonese për fillimin e punimeve penalizohet me 10 000 lekë;
d) në rast mosrealizimi, për faj të Koncesionarit,  të  prodhimit të energjisë elektrike  prej 50 000 000 KWh/vit, Koncesionari penalizohet me 5% të vlerës së prodhimit të parealizuar për periudhën raportuese;
e) për mosrealizim deri në 10% të fuqisë së vendosur sipas projektit të propozuar nga Koncesionari, ai do të penalizohet me 5% të vlerës së prodhimit të energjisë elektrike të munguar, si pasojë e zvogëlimit të fuqisë së instaluar;
f) nëse mosrealizimi i fuqisë së vendosur është më shumë se 10 % e fuqisë së vendosur sipas projektit të propozuar nga Koncesionari, Autoriteti Kontraktues ka të drejtë ta prishë kontratën në mënyrë të njëanshme.
Neni 19
Bashkëpunimi midis Autoritetit Kontraktues dhe Koncesionarit

19.1 Autoriteti Kontraktues dhe Koncesionari zotohen me vullnet të plotë të bashkëpunojnë për realizimin e plotë të kësaj kontrate.
19.2 Korrespondenca do të dërgohet me letër me postë, telegram ose fax në adresat përkatëse.
19.3 Për çdo ndihmë që do t’i kërkohet Autoritetit Kontraktues, në zbatim të detyrimeve që rrjedhin nga kjo kontratë, Koncesionari i paraqet Autoritetit kërkesë me shkrim.

Neni 20 
Transferimi i aseteve
                             
Me mbarimin e kësaj kontrate, qoftë si përfundim i afatit të zakonshëm, ose si një mbarim i parakohshëm i saj, asetet e koncesionit, përfshirë çdo ndërtesë apo impiant të ndërtuar nga Koncesionari në kantierin e koncesionit, i transferohen Autoritetit Kontraktues, të lirë nga ndonjë detyrim, objekt i afateve dhe kushteve të kësaj kontrate koncesionare.

Neni 21
Regjistrimi i hidrocentralit

Brenda 30 ditëve nga hyrja në fuqi e saj, kontrata duhet të regjistrohet në regjistrin e pasurive të paluajtshme në emër të Autoritetit Kontraktues.

AUTORITETI KONTRAKTUES		           		KONCESIONARI

Ministria e Ekonomisë, Tregtisë dhe		         	Shoqëria “LNK” sh.p.k.
Energjetikës	                                                                     

Përfaqësuar me autorizimin nr.1822/26, 		Përfaqësuar nga
datë 11.12.2007 të 					Administratori				Ministrit të Ekonomisë, 				Naimir Kurti				Tregtisë dhe Energjetikës,                                                    	
Nga z.Kristo Rodi                                                              
Drejtor i Drejtorisë së Përgjithshme Rregullatore

CERTIFIKATE GARANCIE KONTRATE

Nr.16/0101/ 024562. ey SIGAL

!

Pér: Ministria e Ekonomisé, Tregtisé dhe Energjitikes,
Blv. Déshmorét e Kombit, 1001, Tirané.

Duke gené se “L.N.K” sh.p.k, me adrese Rruga Naim Frasheri, Pall.60,Shk.2,Ap.2,
Tirane ka marré pérsipér né bazé té Kontratés , té realizojé:

(Projektimi, Ndértimi, Shfrytézimi, dhe Transferimi i hidrocentralit “SLLABINJE”,
me adrese: Komuna Proptisht, rrethi Pogradec tek Autoriteti Kontraktues,
Referenca e koncesionit nr.008.00.18)

dee gené se né Kontratén si mé sipér kérkohet Garanci né shumén prej:
129,011,749 LEKE (Njegind e njezet e nente milion e njembedhjetemije shtategind

dygete nente leke), si sigurim pér pérmbushjen e detyrimeve t& parashikuara né
. koftrate.
%,

¥
Duke gené se SIGAL sh.a. éshté Garantues i zbatimit te Kontratés sé mésipérme ose i
pagesés deri né shumén totale prej 129,011,749 LEKE, e cila éshté e pagueshme né
ményrén dhe monedhén e pércaktuar né Kontraté.

Ne marrim pérsipér ti paguajmé “Ministria e Ekonomise, Tregtise dhe Energijitikes,
Tirané sapo té& bé&jé kérkesén e paré me shkrim dhe pa gené nevoja t& b&j argumentim

té kérkesés ¢do shumé brenda kufirit prej 129,011,749 LEKE ose pérmbushjen e té
gjithé detyrimeve kontraktore t& “L.N.K” sh.p.k pércaktuar né Kontraté duke gézuar té
drejtat e saj sipas Kontratés.

Me kété Garanci ju sigurojmé se nuk éshté nevoja ti drejtoheni mé paré
“L.N.K” sh.p.k, Tirane pér té realizuar pagesén sipas kérkesés suaj.

Deklarojmé gjithashtu se per cdo shtesé apo ndryshim i kushteve té kontratés pér té
cilén ju mund té bini dakord me kontraktuesin duhet te merrni paraprakisht dhe
miratimin e garantuesit.

Kjo Certifikaté Garancie éshté e viefshme deri mé 06 Qershor 2009 dhe e rinovueshme
ne rast kerkese nga Autoriteti Kontraktor.

Léshuar né Tirane, mé 06 Dhjetor 2007, né pérputhje me Autorizimin nr. 2, daté
23.06.1999, pika 7, léshuar nga Komisioni i Mbikgyrjes sé Sigurimeve, mbéshtetur né
dispozitat e Ligjit nr. 8081, daté 07.03.1996 “Mbi Veprimtariné e Sigurimeve dhe
Risigurimeve”.

in Albania 2006




